CELEX: 62014TN0171
Language: fi
Date: 2014-03-20 00:00:00
Title: Asia T-171/14: Kanne 20.3.2014 – Léon Van Parys v. komissio

19.5.2014   
            
            
               FI
            
            
               Euroopan unionin virallinen lehti
            
            
               C 151/28
            
         Kanne 20.3.2014 – Léon Van Parys v. komissio
   (Asia T-171/14)
   2014/C 151/36
   Oikeudenkäyntikieli: hollanti
   
      Asianosaiset
   
   
      Kantaja: Firma Léon Van Parys NV (Antwerpen, Belgia) (edustajat: advocaten P. Vlaemminck, B. Van Vooren ja R. Verbeke)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 24.1.2014 päivätyn komission kirjeen, jossa ilmoitetaan, että asian käsittelyn määräajan kuluminen on keskeytetty asetuksen (ETY) 2454/93 907 artiklan perusteella
            
         
               —
            
            
               toteamaan, että asetuksen (ETY) N:o 2454/93 909 artikla oli vaikuttanut täysimääräisesti kantajan hyväksi sen jälkeen, kun unionin yleinen tuomioistuin antoi 19.3.2013 asiassa T-324/10 tuomion (asia REM/REC 07/07)
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Kantaja väittää ensimmäisellä kanneperusteellaan, että asiassa on rikottu asetuksen (ETY) N:o 2454/93 (1) 907 ja 909 artiklaa sekä Euroopan unionin perusoikeuskirjaa, erityisesti sen 41 artiklaa, joka koskee oikeutta hyvään hallintoon.
               
                           —
                        
                        
                           Unionin yleisen tuomioistuimen asiassa T-324/10, Firma Van Parys v. komissio, 19.3.2013 annetussa tuomiossa kumottiin ex tunc komission päätös K(2010) 2858, joten yhdeksän kuukauden pituinen asian käsittelyn määräaika oli jo päättynyt eikä komissiolla ollut enää valtuutta tehdä päätöstä tullien peruuttamista koskevasta hakemuksesta.
                        
                     
                           —
                        
                        
                           Ainakin komissio ylittää valtuutensa siltä osin kuin se toteuttaa toimia, joilla ylitetään se mikäli olisi tarpeen, jotta osittain kumottu komission päätös oikaistaan unionin yleisen tuomioistuimen asiassa T-324/10 19.3.2013 antaman tuomion mukaiseksi. Komissio rikkoo tässä SEUT 266 artiklan 1 kohtaa siltä osin kuin kyse on komission valtuuksista toteuttaa toimenpiteitä unionin yleisen tuomioistuimen tuomion täytäntöönpanemiseksi.
                        
                     
         
               2)
            
            
               Kantaja väittää toisella kanneperusteellaan, että asiassa on rikottu asetuksen N:o 2454/93 907 artiklaa sekä Euroopan unionin perusoikeuskirjaa, erityisesti sen 41 artiklaa, joka koskee oikeutta hyvään hallintoon sillä, että komissio käytti lainvastaisesti 907 artiklassa säädettyä mahdollisuutta vaatia tietoja välttääkseen (ETY) N:o 2454/93 909 artiklan myöhemmän soveltamisen tai ainakin lykätäkseen sitä.
            
         
      (1)  Yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93 (EYVL L 253, s. 1).